Eurovision Song Contest 1965

10. Eurovision Song ContestDatum20. Mäerz 1965StadNeapel (Italien)GebaiSala di Concerto della RAIGewënnerFrance Gall (Lëtzebuerg)Zuel vu Länner18Nei Participatiounen IrlandModeratiounRenata MauroInterval Act Mario del MonacoOfstëmmungsreegelA jiddwer Land souzen 10 Jurymemberen. Jiddwer Member vum Jury huet 3 Punkten op seng 1, 2 oder 3 bescht Lidder verginn. D'Punkte sinn zesummegezielt ginn an déi 3 bescht Lidder si mat 5, 3, 1 Punkte bewäert ginn.

Den 10. Eurovision Song Contest (offiziell Gran Premio Eurovisione della Canzone), war den 20. Mäerz 1965 an Italien. D'Eurovisioun gouf dat Joer am Sala di Concerto della RAI zu Neapel organiséiert. D'Presantatrice war d'Renata Mauro.

Irland huet fir déi éischt Kéier matgemaach. Well awer Schweden dat Joer och nees derbäi war, ass d'Zuel vun de Länner op 18 eropgaangen.

D'Ofstëmmung ass d'selwecht gelaf wéi 1964: An all Land souzen 10 Jurysmemberen. Jiddwer Member vum Jury huet 3 Punkten op seng 1, 2 oder 3 bescht Lidder verginn. D'Punkte sinn zesummegezielt ginn an déi 3 bescht Lidder si mat 5, 3, 1 Punkte bewäert ginn. Wann nëmmen 1 Lidd vun der Jury als bescht gewielt gouf, krut et 9 Punkten, wann 2 Lidder vun der Jury gewielt goufen, krute se 6 an 3 Punkten. D'Resultater goufen telefonesch an ëffentlech op Neapel iwwermëttelt.

Déi éischt Plaz krut d'Vertriederin vu Lëtzebuerg, d'France Gall mat 6 Punkte Virsprong virum Kathy Kirby (Groussbritannien). Déi drëtt Plaz krut de Guy Mardel, dee fir Frankräich ugetruede war.

Lëtzebuerg hat domat fir d'zweet Kéier gewonnen. D'Gewënnerlidd, vum Serge Gainsbourg komponéiert, ass e groussen Erfolleg ginn, war awer zimmlech ëmstridde wéinst sengem zweedäitegen Text an d'France Gall wollt spéider näischt méi dervu wëssen.

 Klassement 
 Plaz  Land  Interpret  Titel  Punkten 1.  Lëtzebuerg  France Gall  Poupée de cire, poupée de son  32 2.  Groussbritannien  Kathy Kirby  I Belong  26 3.  Frankräich  Guy Mardel  N’avoue jamais  22 4.  Éisträich  Udo Jürgens  Sag ihr, ich laß sie grüßen  16 5.  Italien  Bobby Solo  Se piangi se ridi  15 6.  Irland  Butch Moore  I'm Walking the Streets in the Rain  11 7.  Dänemark  Birgit Brüel  For din skyld  10 8.  Schwäiz  Yovanna  Non – à jamais sans toi  8 9.  Monaco  Marjorie Noël  Va dire à l'amour  7 10.  Schweden  Ingvar Wixell  Absent Friend  6 11.  Holland  Conny van den Bos  Het is genoeg  5 12.  Jugoslawien  Vice Vukov  Čežnja  2 13.  Norwegen  Kirsti Sparboe  Karusell  1 13.  Portugal  Simone de Oliveira Sol de inverno  1 15.  Spuenien  Conchita Bautista  Qué bueno, qué bueno!  0 15.  Däitschland  Ulla Wiesner  Paradies, wo bist Du?  0 15.  Belsch  Lize Marke  Als het weer lente is  0 15.  Finnland  Viktor Klimenko  Aurinko laskee länteen  0

 Um Spaweck 
 Den Optrëtt vum France Gall um Eurovision Song Contest 1965
 Eurovision.tv
 Eurovision.de
 diggiloo.net

 Lëtzebuerg (Lëtzebuerg) 100px Kopenhagen (Dänemark) ESC 1964 Eurovision Song Contest ESC 1966

1965
Kategorie:Musek 1965